**דף עבודה: מכתב למורה**

למורה מיכל שלום,

אני כותבת לך את המכתב הזה אחרי שכבר הרבה זמן שאני מבולבלת ולא יודעת איך להתנהג.

לפני חודש בערך ניגשה אליי גילי בהפסקה והציעה לי לצאת אתה לשחק במגרש בהפסקה. שמחתי שגילי הזמינה אותי לשחק אתה, גילי היא אחת הילדות המקובלות בכיתה והיא תמיד במרכז העניינים.

גילי ואני לאט-לאט נעשינו חברות, אבל יש לי בעיה אחת, גילי כל הזמן מעודדת אותי לפגוע בילדים אחרים, היא צוחקת על התלמידים השקטים והביישנים, וכשאני אתה – גם אני צוחקת ומעליבה ילדים בכיתה.

גילי אומרת לי לא להכין שיעורי בית ולאחר בכוונה לכיתה. אני מרגישה שגילי משפיעה עליי לרעה.

מה לעשות?

אשמח לקבל עצה.